stanford-oval/wikipedia huggingface dataset:
I Said I Love You First
הערות שוליים

1 2  Mier, Tomás (13 בפברואר 2025). "Selena Gomez, Benny Blanco to Share Their 'Love Story' on Album 'I Said I Love You First'". Rolling Stone. {{cite journal}}:  (עזרה)
1 2  Garcia, Thania (13 בפברואר 2025). "Selena Gomez and Benny Blanco to Release Collaborative Album, 'I Said I Love You First'". Variety. {{cite journal}}:  (עזרה)
↑  Watts, Marina; Strohm, Emily (11 בדצמבר 2024). "Selena Gomez and Benny Blanco Are Engaged: 'Forever Begins Now'". People. נבדק ב-12 בדצמבר 2024. {{cite journal}}:  (עזרה)
↑  Ottenberg, Mel (14 בפברואר 2025). "Benny and Selena Against the World". Interview. נבדק ב-14 בפברואר 2025. {{cite journal}}:  (עזרה)
↑  "I Said I Love You First". Selena Gomez Official Shop. נבדק ב-2025-03-06.
↑ Release formats for I Said I Love You First on February 13, 2025:
"I Said I Love You First by Selena Gomez & benny blanco". Apple Music (US). 13 בפברואר 2025. נבדק ב-13 בפברואר 2025. {{cite web}}:  (עזרה)
| סלינה גומז |
| --- | --- | --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות | דיסקוגרפיה • פרסים ומועמדויות • שירים • וידאוגרפיה • סיבובי הופעות |  |
| אלבומי אולפן | Stars Dance • Revival • Rare • I Said I Love You First |  |
| אלבומי אוסף | For You |  |
| מיני-אלבומים | Another Cinderella Story EP • Selena × Votes • Revelación |  |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" • "Call Me When You Break Up" |  |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |  |
| סינגלים שיווקיים | "Shake It Up" • "Me & the Rhythm" • "Feel Me" |  |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |  |
| סיבובי הופעות | Stars Dance Tour • Revival Tour |  |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • Selena + Chef •‏ Selena Gomez: My Mind & Me |  |
| בני בלנקו |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Friends Keep Secrets • I Said I Love You First |  |
| סינגלים | "Eastside" • "I Found You" • "Better to Lie" • "Roses " • "I Found You / Nilda's Story" • "I Can't Get Enough" • "Graduation" • "Lonely" |  |
| --- | --- |
בקרת זהויות :  MusicBrainz release group: bc7d07f1-5b7a-4597-b2c6-85660a0676cb
יאיר ניצני

| --- | --- |

 לידה:  22 באוגוסט 1958 (בן 66) באר שבע, ישראל 
 מדינה:  ישראל 
 תקופת הפעילות:  מ-1975 
 http://yairnitzani.com
 פרופיל ב-IMDb
 
ניצני והנשיא ריבלין
יָאִיר נִיצָּנִי (נולד ב-22 באוגוסט 1958) הוא מוזיקאי, זמר, פזמונאי, שחקן, תסריטאי, עיתונאי, קומיקאי, מנחה טלוויזיה ושדרן רדיו ישראלי. חבר בלהקת "תיסלם".
ביוגרפיה > נעוריו ותחילת דרכו

ניצני נולד בבאר שבע למרים, ילידת פולין, ולאנצו יליד איטליה, ולו שני אחים. אביו, אנצו ניצני, נמנה עם מפתחי התעשייה הכימית הממשלתית בישראל.
יאיר ניצני גדל והתחנך בבאר שבע, חיפה וסביון ובתחילת דרכו המוזיקלית השתתף בהרכב "אחוז בננה" שהופיע עם גרסאות כיסוי לשירים. בשנת 1976 התגייס לחיל התותחנים שם שירת כנהג נגמ״ש. לאחר מכן המשיך את שירותו הצבאי בגלי צה"ל בתפקיד של טכנאי שידור. בתקופת שירותו בגלי צה"ל הכיר את יזהר אשדות, ששירת כעורך מוזיקלי בתחנה. השניים התחברו, הפכו לשותפים מוזיקליים ועבדו בשעות הפנאי כתקליטנים במסיבות דיסקו. על החוויות שצברו כתקליטנים, השניים כתבו את השיר הפארודי "תנו לי רוק'נ'רול". מאוחר יותר נפגשו השניים עם דני בסן, אשר שירת באותה תקופה בלהקת חיל האוויר. כך נוצר הגרעין של להקת תיסלם.
ביוגרפיה > תקופת תיסלם

להקת תיסלם פרצה לתודעה הישראלית בסוף שנת 1980, עם השיר "רדיו חזק". כמה חודשים מאוחר יותר יצא גם האלבום באותו השם. לאורך כל שנות הלהקה שימש ניצני כקלידן הלהקה וכמנהל האמנותי שלה. סימן ההיכר שלו בלהקה היה ברז שהודבק למצחו. הוא כתב ללהקה מספר שירים, שהמפורסמים ביניהם הם "רדיו חזק", "פרצופה של המדינה", "תנו לי רוקנ'רול", "עוד פגישה" ו"לראות אותה היום" ו״חצבים פורחים״.
השיר "חצבים פורחים" יצא על תקליטון יחד עם השיר "אור של כוכבים" וחולק בחינם כחלק מקמפיין "מועדון חצב" (חיסכון צעיר בבנק לאומי לישראל). בחלקו השני של התקליטון היה תשדיר פרסומת של בנק לאומי עם הסלוגן "מה המצב? חצב!". השיר "חצבים פורחים" נכתב בתקופת מלחמת לבנון הראשונה, לאחר שיאיר ניצני ויזהר אשדות הוטסו להופיע בפני חיילים בדרום לבנון. המראות שראו, השיחות עם החיילים ואווירת המלחמה בצפון שעמדה בניגוד גמור לאווירת החופש והניתוק בתל אביב הובילו אותם לכתיבת השיר. חוש ההומור הציני של יאיר ניצני ויכולות הכתיבה החדות שלו הביאו אותו לכתוב את "ההמנון" שביקש הבנק, תוך שהוא משחיל לתוכו את המחאה שלו ושל יזהר אשדות על מלחמת שלום הגליל.
ב-23 באוקטובר 1983, לאחר הופעה בבאר שבע, הודיעו חברי הלהקה שזו ההופעה האחרונה שלהם. הודעת הפירוק התקבלה בצער רב ובבכי מצד הקהל במועדון והמעריצים ברחבי הארץ.
ביוגרפיה > רדיו, טלוויזיה, עיתונות וקריירת סולו

לאחר התפרקות הלהקה, בסוף 1983, השתתף יחד עם ארז טל ואברי גלעד בתוכנית הקאלט "מה יש" בגלי צה"ל ובתוכנית "העולם הערב" בערוץ 2 הניסיוני. ניצני השתתף גם בתוכנית הרדיו הקומדית הוותיקה ״יתוש בראש״. בשנים 1988–1993 הוא השתתף הרבה פעמים בתוכנית הטלוויזיה "זהו זה!", כשחקן משנה. בין השנים 1993–1995 הוא הופיע בתוכנית הסטירה אין עם מי לדבר.
בשנות השמונים התמנה ניצני למנכ"ל "הד ארצי", והיה אחראי לתגליות כמו החברים של נטאשה, נוער שוליים, אדם ועוד מספר הרכבים מצליחים שהחלו לפעול לקראת סוף שנות ה-80 וכן היה מהמעורבים בתחילת הקריירה הבינלאומית של עפרה חזה. ב-1990 עזב את "הד ארצי" והקים את "יאיר ניצני מוזיקה", שהיא חברה לטיפול בזכויות יוצרים לפרסומות.
בקריירת הסולו שלו התפרסם, בין היתר, שירו "האשם תמיד", שהתבסס על דמות פרודית על שדרן רדיו קהיר מהתוכנית "מה יש", וכן "שיר המנגל" עם השחקנית גני תמיר, שהיא גרסת כיסוי היתולית לשיר "Brother Louie" של מודרן טוקינג.
ניצני העלה תוכניות יחיד ועד שנת 2005 כתב והגיש את שלוש העונות של תוכנית הסאטירה בערוץ 10 "אחורי החדשות". משנת 2006 התחיל להנחות את תוכנית הראיונות "עושים צחוק", שהנחה בעונתה הקודמת עידן אלתרמן. ב-2007 הנחה את תוכנית הסאטירה "גלגל החדשות". ב-2008 הגיש ברדיו 99 תוכנית יומית בשם "רדיו חזק", בה אירח אומנים ישראלים. בשנת 2010 הגיש מדי יום ראשון בגלי צה"ל את תוכנית הרדיו "ציפורי לילה ולהקתן" עם יזהר אשדות. יחד עם המאמן האישי אלון גל השיק ביוני 2010 את מדיה באז, מכללה לניהול עסקי מוזיקה, בידור ומדיה.
בשנת 2011 הצטרף ניצני לפאנל השופטים של תוכנית הריאליטי "כוכב נולד". בנוסף, החל להגיש תוכנית שבועית בערוץ 8, במסגרת רצועת השידור "הינשופים", העוסקת בתרבות דיגיטלית ובחידושים טכנולוגיים. התוכנית זכתה בפרס הטלוויזיה של אותה השנה. עוד באותה שנה, החל ניצני לכתוב את הטור השבועי הסאטירי "מרים גבה" במוסף שישבת של "ישראל היום", אותו הוא כתב ברציפות עד ספטמבר 2023 ואשר התפרסם גם כפודקאסט שבועי.
בדצמבר 2012 החל להגיש את מגזין התרבות "קצת גבוה" בערוץ 10. ב-2014 יצא לאור ספרו "מרים גבה" - קובץ מאמרים שכתב ושהתפרסמו ב"ישראל היום", וכן החל להגיש את התוכנית "פותחים את הבוקר" בגלי צה"ל.
בשנת 2018 הנחה את העונה השנייה של התוכנית "העולם עצוב אז צוחקים" בטלוויזיה החינוכית. התוכנית הייתה מועמדת לפרס האקדמיה כתוכנית התרבות הטובה לשנת 2018.
ניצני הנחה את טקס פרס אקו"ם בשנת 2021 ובשנת 2022.
בשנת 2022 שיחק בעונה השנייה של סדרת הדרמה "המדובב" של YES בתפקיד ראש ארגון המאפיה, קובי אלון.
בספטמבר 2023 העלה את מופע הבידור ״הולך פזור״. במופע הבכורה, שנערך במועדון הזאפה בהרצליה, התארחו עידן אלתרמן ונשיא המדינה לשעבר ראובן רובי ריבלין. ניצני הופיע במסגרת תיסלם עם התזמורת הפילהרמונית הישראלית בהיכל התרבות בתל אביב.
ב-27 בספטמבר 2024, יצא באופן רשמי, הקטע, "רכבת העמק", גרסת כיסוי של ניצני לשיר שכתב יהונתן גפן (יצא במקור בתקליט "שיחות סלון", בשנת 1978) בשילוב הפלייבק האינסטרומנטלי של השיר, "Just an Illusion", של הלהקה האנגלית Imagination(אנ'). את הקטע הכין ניצני בעקבות בקשה מאלדד זיו להשתתף בערב מחווה, שנערך בתיאטרון הקאמרי, במלאת שנה למותו של גפן.
חיים אישיים

ניצני נשוי לדרורית, אחותו של יועץ התקשורת גולן ציפל, מתגורר בסביון.
בשנת 2014, לאחר מבצע מבצע צוק איתן, אימצה המשפחה את אלי סופר, חייל בודד ללא עורף משפחתי.
דיסקוגרפיה > אלבומי אולפן

"האשם תמיד" (כולל "שיר המנגל")
"רכבת העמק", סינגל (2024)
דיסקוגרפיה > עם תיסלם

לדיסקוגרפיה המלאה של תיסלם ראו: תיסלם
פילמוגרפיה

"שוברים" (1985)
"עבודה בעיניים" (1989)
"תנוחי" (2012)
"ג'סטה" (2017)
"המדובב" (2023)
הערות שוליים

↑  יאיר ניצני || מרים גבה » אני תותח, באתר www.yairnitzani.com
↑  יואב קוטנר, לראות אותם היום, באתר ישראל היום, 22 במאי 2015
↑  עורך ומגיש: תומר מולוידזון, עריכה: מאיה קוסובר, עריכת סאונד ומיקס: אסף רפפורט, צילום: זיו ראובני, תנו לי רוקנרול | תיסלם, באתר שיר אחד
↑  ynet, יזהר אשדות: כשהטיסו את תיסלם לביירות, באתר ynet, 28 באוגוסט 2013
↑  ⁨האחרונה של,/תיסלם,, ⁩ - ⁨⁨דבר⁩ 23 אוקטובר 1983⁩ - הספרייה הלאומית של ישראל │ עיתונים, באתר www.nli.org.il
↑  ⁨"תיסלם" יורד מהבמה בשיא ההצלחה ⁩ - ⁨⁨דבר⁩ 6 ספטמבר 1983⁩ - הספרייה הלאומית של ישראל │ עיתונים, באתר www.nli.org.il
↑  ספי קצב, ‏יאיר ניצני מצטרף לצוות השופטים של כוכב נולד, באתר ‏מאקו‏, 1 בפברואר 2011
↑  "העולם עצוב אז צוחקים". הטלויזיה החינוכית. נבדק ב-2018-05-20.
↑  דודי פטימר, ‏מיהודית רביץ ועד נונו: כל הזוכים בטקס פרסי אקו"ם ה-65, באתר מעריב אונליין, 8 בספטמבר 2022
↑  הג'וב החדש של יאיר ניצני: זה התפקיד שיגלם ב'המדובב', באתר אייס, 2 במרץ 2022
↑  פוסט על השיר רכבת העמק, בדף הפייסבוק של יאיר ניצני
↑  מיכל יעקב יצחקי, אלוף: הלוחם שנפצע בצוק איתן הפך ל"חצי איש הברזל", באתר ישראל היום, 18 בנובמבר 2021
| --- | --- |
בקרת זהויות :  NLI: 987007303452105171  GND: 1113552379  ISNI: 0000 0000 6805 4938  LCCN: no2015017648  MusicBrainz: fd1020c5-1dce-4e0e-9aba-7e728c143753  VIAF: 97339879   WorldCat (עם VIAF): 97339879 
יאיר ניצני מקבל תואר מדען של כבוד, ספטמבר 2018
פול האנטר

| --- | --- |

 לידה:  14 באוקטובר 1978 לידס, הממלכה המאוחדת 
 פטירה:  9 באוקטובר 2006 (בגיל 27) הדרספילד, הממלכה המאוחדת 
 מידע כללי
 שם לידה:  Paul Allen Hunter 
 מדינה:  אנגליה 
 השכלה:  Cardinal Heenan Roman Catholic High School 
 ספורט
 ענף ספורט:  סנוקר
 הישגים
 שיאים אישיים:  אלוף המאסטרס בשנים 2002-2001, 2004
 
פול אלן האנטר (באנגלית: Paul Alan Hunter; ‏14 באוקטובר 1978 – 9 באוקטובר 2006) היה שחקן סנוקר מקצועני אנגלי. הוא זכה שלוש פעמים בטורניר המאסטרס ובשיאו דורג במקום הרביעי בעולם. הוא נפטר מסרטן ב-2006, זמן קצר לפני יום הולדתו ה-28. מאז 2016 נקרא על שמו הגביע המוענק לזוכה בטורניר המאסטרס. מראהו והפופולריות שלו הקנו לו בסבב הסנוקר את הכינוי ה"בקהאם של האריג" (Beckham of the Baize).
ביוגרפיה

האנטר נולד בלידס ב-14 באוקטובר 1978. הוא החל לשחק סנוקר בילדותו וזכה במספר תחרויות נוער. הוא הפסיק את לימודיו בבית הספר בגיל 14 בכדי להתמקד בסנוקר. ב-1995 זכה באליפות אנגליה עד גיל 17 ונכנס לסבב המקצועני. ב-1996 הוא העפיל חצי גמר אליפות ויילס הפתוחה ובכך נהיה לשחקן הצעיר ביותר המעפיל לחצי גמר של טורניר דירוג. ב-1998 זכה האנטר לראשונה בטורניר דירוג כאשר גבר על ג'ון היגינס בגמר אליפות ויילס הפתוחה. בשנת 2002 זכה האנטר בשתי תחרויות דירוג נוספות, אליפות ויילס הפתוחה והבריטיש אופן. ב-2003 היה האנטר קרוב להעפלה לגמר אליפות העולם, אך למרות יתרון 15-9 הוא הפסיד בחצי הגמר לקן דוהרטי בתוצאה 17-16.
האנטר נחל הצלחה רבה בתחרות המאסטרס, אחת מתחרויות הכתר המשלוש של סבב הסנוקר, כאשר בתחילת שנות האלפיים זכה בתחרות שלוש פעמים בתוך ארבע שנים. בכל אחת מהפעמים ניצח האנטר במשחקון המכריע לאחר שחזר מפיגור. בעונת 2004/05 הגיע האנטר למקום רביעי בדירוג העולמי.
במהלך הקריירה צבר האנטר פופולריות רבה והצהובונים הבריטים הרבו לסקר אותו. דימיונו לדייוויד בקהאם הקנה לו בסבב הסנוקר את הכינוי "הבקהאם של האריג". האנטר אמר כי הוא נהנה מההשוואה בינו לבין בקהאם ומתדמיתו כחביבם של הצהובונים.
ביוגרפיה > מותו והנצחתו

באפריל 2005 אובחן אצל האנטר גידול נוירואנדוקריני. הוא החל טיפול כימותרפי והפסיק באופן זמני להשתתף בתחרויות. הוא שב לסבב המקצועני בתחילת עונת 2005/06 אך התקשה במשחקו והתדרדר למקום ה-34 בדירוג העולמי. ביולי 2006 החליטה התאחדות הסנוקר העולמית לאפשר להאנטר לנוח במהלך עונת 2006/07 ועדיין לשמור את מקומו בדירוג העולמי.
האנטר נפטר ב-9 באוקטובר 2006 בבית חולים בהאדרספילד, מספר ימים לפני יום הולדתו ה-28. הלווייתו נערכה בכנסייה בלידס בהשתתפותם של רבים מעולם הסנוקר.פרס השחקן החדש המצטיין של השנה המעונק על-ידי איגוד כתבי הסנוקר נקרא על-שמו.בעבר נקרא על-שמו הטורניר פול האנטר קלאסיק, שהתקיים בעיר פירט בגרמניה. לפני כן נקרא הטורניר "אליפות גרמניה הפתוחה פירט". הטורניר התקיים בפעם האחרונה ב-2019. ב-2016 הוחלט לקרוא על-שמו לגביע המוענק לזוכה בטורניר המאסטרס.
פול האנטר היה נשוי ללינדסי וכעשרה חודשים לפני מותו נולדה לזוג בת. לאחר מותו הוציאה אשתו לאור ספר בשם Unbreakable (בלתי שביר).
הערות שוליים

↑  Simon Burnton, Paul Hunter loses battle with cancer aged 27, The Guardian, ‏October 10, 2006
1 2  Paul Hunter, The Sunday Times, ‏October 11, 2006
↑  Nick Townsend, Snooker: The Beckham of the Baize? 'It's better than being called ugly - I love it, me', The Independent, ‏April 18, 2004
↑  Interview Paul Hunter, The Guardian, ‏April 12, 2004
↑  Hundreds gather at Hunter funeral, BBC, ‏October 19, 2006
↑  Award renamed in honour of Hunter, BBC, ‏October 17, 2006
↑  Owen Phillips, Paul Hunter: Masters trophy renamed in honour of ex-champion, BBC, ‏April 20, 2016
| --- | --- |
בקרת זהויות :  GND: 132552558  ISNI: 0000 0000 3898 8545  LCCN: nb2008019986  SNAC: w6k37788  VIAF: 60245640   WorldCat (עם VIAF): 60245640
ארן יגאר

| --- | --- |

 שם ספר:  מתקפת הטיטאנים
 שם סרט:  מתקפת הטיטאנים: הסרט
 תוכנית טלוויזיה:  מתקפת הטיטאנים
 הופעה ראשונה:  מתקפת הטיטאנים פרק 1; "אליך, בעוד 2,000 שנים" (2009)
 הופעה אחרונה:  מתקפת הטיטאנים פרק 139: "Toward the Tree on That Hill" (2021)
 יוצרים:  האג'ימה איסיאמה
 גילום הדמות:  הארומה מיורה
 דיבוב:  יוקי קאג'י
 מידע
 גיל:  19
 גזע:  בן אדם
 מין:  זכר
 מקצוע:  חייל, סייף, מהפכן
 דמויות קשורות
 משפחה:  קרלה יגאר, (אמא) גרישה יגאר, (אבא) זיק יגאר, (אח למחצה) מיקאסה אקרמן, (אחות מאומצת)
 חברים:  ארמין ארלט, (החבר הטוב ביותר)
 אויבים:  ריינר בראון 
 
ארן יגאר (באנגלית: Eren Yeager או Eren Jaeger; ביפנית: エレン・イェーガー. "ארן" בטורקית: "קדוש"; "יגר" בגרמנית: "צייד") הוא דמות הפרוטגוניסט בסדרות המאנגה והאנימה "מתקפת הטיטאנים".
ביוגרפיה בדיונית

ארן נולד בעיירה בתוך מחוז שיגאנשינה, עיירה קטנה בת מאות שנים שמוקפת חומות גדולות, וגדל בה עד שנהרסה על ידי הטיטאנים. חלומו של ארן היה להשמיד את הטיטאנים ולחקור את העולם שמחוץ לחומות. בגיל 9 הרג שניים מהחוטפים שרצחו את משפחתה של מיקאסה, ושכנע אותה להילחם בהם חזרה - ובכך להרוג את החוטף השלישי בזמן שהוא תפס את ארן וחנק אותו. מאותו היום מיקאסה נצמדה לארן ולדרכו להשיב מלחמה ולהיות חזקה. אימו של ארן עצמו מתה בפרק הראשון של הסדרה, כאשר הטיטאן הענק בגובה 60 המטרים פרץ את החומה ואיפשר לטיטאנים לפלוש אל העיר. היא נמחצה תחת ביתה ולא יכלה לברוח, ועקב כך נטרפה על ידי טיטאן לנגד עיניו של ארן-מה שמביא אותו לרצות להשמיד את כל הטיטאנים. בהמשך הסדרה מתגלה שארן מסוגל להפוך לטיטאן ההתקפה משום שלאחר שאביו, גרישה, גילה על מות אימו של ארן, קלרה, הוא הזריק לו חומר מעמוד השידרה של אדם המסוגל להפוך לטיטאן מרצונו (כמו דמויות נוספות בסדרה- ריינר, אנני, ברטולדט ועוד).בשביל להפוך לטיטאן לאחר שאביו הזריק לו את הנוזל ארן היה צריך לאכול בן אדם שמסוגל להפוך לטיטאן ובכך לרשת את הכוחות שלו ולחזור לצורתו האנושית. האדם שארן אכל היה אביו, גרישה, ובעקבות אכילתו הוא קיבל את כוחות שני הטיטאנים שהיו לגרישה: טיטאן ההתקפה (שעל שמו נקראת הסדרה) והטיטאן המייסד (שהוא הטיטאן שהיה ברשותה של משפחת המלוכה רייס).
אישיות

ארן מתואר כאידיאליסט, חמום מוח, אגרסיבי, נחוש ואימפולסיבי. פעמים רבות, בעקבות אישיות השלכות רבות נגרמות, הן לטובה והן לרעה. כדוגמה, בפרק השלישי של הסדרה, כאשר נאלץ לפעול ולהתאמן על התמרון התלת-ממדי, לא הצליח, אך עם נחישותו הרבה, הצליח, על אף שהתגלה בסוף כי המתקן היה חלוד ושבור ולכן לא הצליח לפעול אותו קודם.
אומנם ארן מתואר כאימפולסיבי אך בסוף הסדרה בחלק האחרון אנו מגלים שיש לטיטאן שלו את היכולת לראות את העבר,הווה והעתיד. ולכן ארן ידע לאורך הסדרה (או יותר נכון החל מהעונה השלישית כשהוא נישק את ידה של כריסטה, מה צופה לו העתיד), מה הגורל הצפוי לעם שלו ובכללי לעולם בו הוא חי ולכן התיאור שלו וההצגה שלו בתור אימפולסיבי, או חמום מוח הן לא הכי מדויקות אלא יותר שקול וחותר להגנה על העם שלו והאנשים שלו. יש לציין כי על פי רז, ארן הצליח לשכתב את העבר/העתיד שלו על ידי החבירה שלו לזיק, אחיו למחצה מצד אביו, שכן הוא טיטאן בעל דם מלכותי. רז סברה כי ארן שני בכוחותיו לג'אן שהוא דמותה האמיתית. כך קיבלנו למעשה דמות עגולה, מסובכת, שבסוף הסדרה הבינה שהמוצא האחרון שלה הוא להקריב את עצמה, בשביל להבטיח עתיד לחבריה.
הערות שוליים

↑  בתרגום מיפנית לאנגלית במנגה שמו נכתב כ"Eren Yeager", ובאנימה כ"Eren Jaeger".
↑  Eren Yeager, www.personality-database.com
↑  Eren Yeager, Attack on Titan Wiki (באנגלית)
↑  Eren Jaeger (Anime), Attack on Titan Wiki (באנגלית)
↑  Which Attack On Titan Character Are You, Based On Your MBTI® Type?, CBR, ‏2022-03-01 (באנגלית אמריקאית)
ברז

מגוון ברזים בתצוגה ביפן
קריינות של המילה "ברז" בעברית
שורת ברזים בכיור ציבורי של בית ספר יסודי ביפן
ברז הוא שסתום הנועד לווסת את זרימתו החוצה של חומר- לרוב נוזל, אם כי קיימים גם ברזים לגזים ולמוצקים.
סוגי ברזים

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
המונח ברז נכון לשימוש כאשר מדובר בברזי הכיור הנפוצים בבתים. "ברז" בתוך צנרות ומערכות שונות ואחרות[דרושה הבהרה] קרוי "מגוף".
קיימים סוגי ברזים שונים בהתאם לסוג החומר המיועד לזרום בהם, וכן בהתאם לטמפרטורה והלחץ בהם הם מיועדים לעמוד. חלק מהברזים מונעים על ידי לחץ בלבד. ברזים אלה משמשים בדרך כלל לצורכי בטיחות, למשל במנועי קיטור ובטמפרטורות גבוהות. הברזים מחולקים לשתי קבוצות עיקריות:
סוגי ברזים > ברזי בקרה

ברזי בקרה הם ברזים בעלי שני מצבים (פתוח או סגור). ברז פרפר וברז כדורי הם בין הברזים מסוג זה.
ברז פרפר - ברז זה בנוי מצינור ובתוכו דיסקה בקוטר הציר המחוברת לידית שליטה. הכוחות המכניים הדרושים להפעלת ברז זה נדרשים להתגבר על הלחץ הזורם המופעל על המדף וכן על החיכוך בין חלקיו השונים. ברז זה עמיד בלחצים גבוהים. כאשר הברז פתוח לגמרי נפילת הלחץ קטנה ביותר ויש פחות הפרעה לחומר הזורם.
ברז כדורי - ברז זה בנוי מכדור עם קדח בקוטר הכדור. הכדור מסתובב ובהתאם לחור יש זרימה. הכוחות הדרושים להפעלת ברז זה קטנים יחסית מפני שהמומנט הדרוש לסיבוב הכדור על צירו חייב להתגבר רק על חיכוך הציר באוטמים של הכדור. האוטמים מונעים נזילה סביב הכדור. ירידת הלחץ תלויה בקוטר הקדח אך בדרך כלל בפתיחה מלאה היא קטנה.
סוגי ברזים > ברזי ויסות

בברזי ויסות ניתן לשלוט על עוצמת הזרימה על ידי הצרה או הרחבה של פתח מעבר הזורם. עם ברזי הוויסות נמנים:
ברז מחט מאפשר בקרה מדויקת מאוד של הזרימה. הברז מורכב ממחט קונית בעלת הברגה ארוכה יחסית (כלומר, סיבובים רבים של הברז בין מצב סגור לגמרי לפתוח לגמרי) שמתברגת לתוך קונוס.
יתרונות: שליטה מדויקת מאוד בזרימה, ועל כן משמש במערכות גז, קיטור, ואספקת דלק בהן נדרש איזון עדין ומדויק של ספיקת הגז. חסרונות: לא ניתן לשימוש עם נוזל או גז מעורבים בחלקיקים מוצקים. מוגבל ללחצים נמוכים. למעט מצב פתוח לגמרי יש אובדן ספיקה ניכר במעבר בברז.
ברז דיאפרגמה - ברז זה מורכב מדיאפרגמת גומי המחוברת לידית חיצונית. כאשר הדיאפרגמה נמצאת למטה היא חוסמת את הזרימה. נהוג להשתמש בברז זה עבור נוזלים המכילים מוצקים. ברז מסוג זה מוגבל ללחץ של 50PSI וסובל מבלאי גבוה.
ברז גלוב - ברז זה מורכב מבוכנה בעלת מגוון מצבים בטווח מוגבל: למעלה ואז הברז פתוח, למטה ואז הברז סגור, וכל מצב שביניהם. גורם להפסד עומד גדול יחסית עקב הטיית כיוון הזרימה בתוך הברז. ביציאתו מהברז, הזורם חוזר למצבו הקודם. עמיד בלחצים גבוהים ולכן משתמשים בו לגזים.
ברז שער - ברז זה מורכב מדסקת שער שתנועתה בניצב לזורם (ולכן תנועתה לא מושפעת מלחץ הזורם). הדסקה יכולה לנוע ממצב פתוח מלא למצב סגור וההפסד לחצים שלה הוא קטן יחסית במצבים של פתוח-מלא או סגור-מלא, בכל אחד מהמיקומים באמצע, הדסקה גורמת למערבולות ולכן להפסדי לחצי זרימה.
ראו גם

אינטרפוץ
ברז שער המיועד למים חמים בקוטר 22 מ"מ
שימוש אופייני בברז מחט: בקרה מדויקת על כמות הדלק המוזרקת לצילינדר במנועי בנזין ודיזל
עם הזרם (סרט)

| --- | --- |

כרזת הסרט
 בימוי:  גינטס זילבלודיס
 תסריט:  גינטס זילבלודיס מאטיס קאזה
 מוזיקה:  גינטס זילבלודיס Rihards Zal̦upe
 מדינה:  לטביה לטביה צרפת צרפת בלגיה בלגיה
 חברת הפקה:  Sacrebleu Productions Dream Well Studio Take Five
 הקרנת בכורה:  22 במאי 2024 (פסטיבל קאן) לטביה 28 באוגוסט 2024
 משך הקרנה:  85 דקות
 סוגה:  סרט הרפתקאות, סרט לכל המשפחה, סרט פנטזיה 
 הכנסות:  20 מיליון דולר 
 פרסים:  פרס האקדמיה האירופית לקולנוע לסרט האנימציה הטוב ביותר (Gints Zilbalodis, Matīss Kaža, Ron Dyens, Gregory Zalcman)  Gan Foundation Award for Distribution  פרס אוסקר לסרט המונפש הטוב ביותר  בפסקה זו 3 רשומות נוספות שטרם תורגמו 
 flow.movie
 דף הסרט ב־IMDb
 
עם הזרם (בלטבית: Straume, בתרגום: "זרם") הוא סרט הרפתקאות ופנטזיה מונפש לטבי, זוכה פרס אוסקר לסרט המונפש הטוב ביותר לשנת  2024. את הסרט ביים גינטס זילבלודיס על פי תסריט מאת זילבאלודיס ומאטיס קאזה. הסרט נוצר בתוכנת בלנדר, ואינו כולל דיאלוג בכלל. עלילת הסרט מתארת את סיפורו של חתול שאזור מחייתו מוצף והוא נאלץ לצאת למסע הישרדות על סירה.
עלילה

חתול שחור משוטט ביער ונתקל בלהקת כלבים שנאבקת על דג. החתול תופס את הדג ובורח, אך הכלבים רודפים אחריו והוא נאלץ לשמוט אותו. החתול מבחין בעדר איילים נמלט ומיד לאחר מכן מגיע צונאמי שהולך וגובה ומטביע את כל האזור. החתול והכלבים מצליחים להימלט למקומות גבוהים יותר. החתול מגיע לבית נטוש בשטח שמלא פסלי חתולים. אחד מהכלבים, לברדור רטריבר צהוב, עוקב אחריו.
המים ממשיכים לגאות ושוטפים גם את הבית. הלברדור מצטרף לחבריו הכלבים שמופיעים בסירה, ואילו החתול מטפס על ראשו של פסל חתול ענקי וממתין שם בעוד המים ממשיכים לעלות ומגיעים אליו. סירת מפרש מתקרבת והחתול מזנק לתוכה, הוא מגלה שנמצאת בה קפיבארה. השניים מפליגים במשך יום שלאחריו החתול נשמט ונופל למים אך ניצול כשהוא מטפס במקרה על גבו של לוויתן שעולה אל פני המים. לבלר חולף מרים אותו ברגליו ושומט אותו בחזרה אל סירת המפרש.
בהמשך ההפלגה החתול והקפיבארה מזמינים למור להצטרף אליהם להפלגה. הם מצליחים להגיע לחוף מבטחים ומוצאים שם את הלברדור. אחר כך הם נתקלים בלהקת לבלרים שנראית עוינת, החתול נמלט והלהקה רודפת אחריו. הלבלר בו נתקל החתול בעבר מגן עליו מזעמה של הלהקה, ואלו שוברים לו כנף ונוטשים אותו. כעת הוא אינו יכול לעוף ומצטרף אל שלוש החיות חזרה אל הסירה.
החתול לוכד דגים למען יתר החיות. בהמשך היום הם נתקלים בכלבים האחרים שתקועים על מגדל שמוקף מים מכל עבריו. הלבלר אינו מעוניין לחלץ אותם אך יתר החיות מתעקשות והכלבים מצטרפים אל הסירה. הלבלר עוזב לאחר שנרפא ויכול לשוב ולעוף.
החתול נופל שוב מהסירה, שוחה לחוף ומטפס על עמוד, שם הוא נפגש שוב עם הלבלר. שניהם מורמים על ידי אור חזק שמופיע בפתאומיות אך החתול נשמט לקרקע בעוד הלבלר ממשיך להתרומם מעלה ונעלם. החתול מנסה לחזור לסירה ואינו מצליח, אך לפתע מפלס המים יורד בחדות והוא מוצא את עצמו על קרקע מוצקה. לאחר זמן של שוטטות ביער הוא פוגש את הלמור שמזעיק אותו לחלץ את הסירה וחבריה שתקועים על עץ. הכלבים מצליחים לקפוץ אך הקפיבארה עדיין תקועה והעץ מתחיל להישבר. הם מנסים לחלץ את הסירה באמצעות חבל אך הכלבים נוטשים כשארנב חולף במקום, ורק הלברדור נשאר. יחד עם הלמור והחתול הוא מצליח לחלץ את הקפיבארה מעט לפני שהעץ נשבר.
החתול מבחין שוב בעדר איילים נמלט וחושש שהוא מסמן צונאמי נוסף. הוא רודף אחרי העדר ומגלה שהלוויתן נתקע על החוף ומת. הוא חוזר ומתאחד עם הלמור, הלברדור והקפיבארה.
בסצנה שאחרי הכתוביות הלוויתן נראה שוב בים.
הפקה

הסרט הוא עיבוד רופף לסרטו הקצר של זילבלודיס משנת 2012 "Aqua". תהליך הפקת הסרט לקח כחמש וחצי שנים, כשתקציבו הכולל מוערך בקרוב ל-4 מיליון דולר. הפקת הסרט הייתה בקופרודוקציה בין לטביה, צרפת ובלגיה, כאשר מרבית תהליך ההפקה נעשה בלטביה אך ההנפשה עצמה על ידי אנימטורים מצרפת ובלגיה. על הסרט עבדו צוות כולל של כ-50 איש, כשצוות הליבה כלל כ-20 אנשים בלבד.
הסרט אינו מציג את החיות בצורה מואנשת, אלא כחיות רגילות לכל דבר. לצורך יצירתו צפו האנימטורים בסרטוני אינטרנט שמתארים התנהגות של חיות. לא נעשה שימוש בקולות שנעשו על ידי אנשים אלא בקולות אמיתיים של חיות. מעצב הסאונד גורוואל קויק-גאלס הקליט את החתול שלו לצורך קולו של החתול, ונאלץ להשתמש במיקרופונים סמויים כיוון שהחתול השתתק כאשר כוון אליו מיקרופון בגלוי. גם קולן של יתר החיות נעשה עם קולן של חיות אמיתיות תואמות, מלבד קולה של הקאפבירה שבמציאות צלילה גבוה ולא התאים לדמות, ולכן נעשה שימוש בקולו של גמל קטן.
הפצה

הסרט הוקרן לראשונה בפסטיבל הקולנוע בקאן ב-22 במאי 2024. הוא הוקרן בפסטיבל סרטי האנימציה הבין-לאומי אנסי וזכה בפרס חבר השופטים, ובפסטיבל האנימציה הבינלאומי של אוטווה שם זכה בפרס לסרט אנימציה עלילתי.
הסרט יצא לקולנוע בצרפת ב-30 באוקטובר 2024, ועלה לאקרנים במהדורה מוגבלת בארצות הברית ב-22 בנובמבר 2024, ובהפצה רחבה יותר ב-6 בדצמבר.
בישראל, הסרט עלה לאקרנים ב-30 בינואר 2025.
ביקורות

באתר Rotten Tomatoes הסרט קיבל 97 אחוזי טריות המבוססים על 103 ביקורות, עם דירוג ממוצע של 8.6/10. באתר Metacritic עומד הסרט על ציון ממוצע משוקלל של 86 המבוסס על 23 מבקרים, נתון המצביע על 'הערכה אוניברסלית'.
פרסים ומועמדויות

הסרט הוקרן בבכורה עולמית בפסטיבל קאן 2024. הוא זכה בפרסים רבים, כולל פרס גלובוס הזהב לסרט המונפש הטוב ביותר, ונשלח כנציג הלטבי לסרט הבינלאומי הטוב ביותר בטקס האוסקר ה-97. הסרט זכה גם בפרס אנני לסרט העצמאי הטוב ביותר.